
RAPORT DE SPECIALITATE
· [bookmark: _GoBack]la proiectul de hotărâre privind aprobarea Statutului oraşului Boldeşti-Scăeni

Proiectul de hotărâre  a fost iniţiat de domnul Bucuroiu Constantin  în conformitate cu prevederile art. 104 și ale art.129 alin. (3) din O.U.G. nr.57/2019 privind Codul administrativ, cu modificările şi completările ulterioare.
Statutul  oraşului Boldeşti-Scăeni cuprinde date şi elemente specifice prin care unitatea administrativ-teritorială se distinge în raport cu alte unităţi similare, precum şi prevederi privitoare la: 
a) reşedinţa şi însemnele specifice ale unităţii administrativ-teritoriale şi modalităţile de utilizare a acestora, conform prevederilor legale; 
b) autorităţile administraţiei publice locale, sediul acestora, date privind constituirea şi organizarea autorităţilor administraţiei publice locale; 
c) întinderea şi delimitarea teritorială a unităţii administrativ-teritoriale, localităţile componente, amplasarea acestora, prezentarea grafică şi descriptivă, distanţa dintre localităţile componente, rangul unităţii administrativteritoriale, stabilit potrivit prevederilor legislaţiei privind amenajarea teritoriului naţional; 
d) date privind înfiinţarea unităţii administrativ-teritoriale, prima atestare documentară, evoluţia istorică; 
e) criteriile potrivit cărora se poate conferi şi retrage persoanelor fizice române sau străine calitatea de cetăţean de onoare pentru unitatea administrativ-teritorială respectivă; 
f) componenţa şi structura populaţiei unităţii administrativ-teritoriale, defalcate inclusiv pe localităţi componente; aspectele privind numărul populaţiei se actualizează în urma recensământului în vederea respectării dreptului cetăţenilor aparţinând unei minorităţi naţionale de a folosi limba sa maternă în relaţia cu administraţia publică locală şi cu serviciile publice deconcentrate; 
g) căile de comunicaţie existente şi categoria acestora;
 h) date privitoare la principalele instituţii din domeniul educaţiei, cercetării, culturii, sănătăţii, asistenţei sociale, presei, radioului, televiziunii şi altele asemenea;   
i) principalele funcţiuni economice, capacităţi de producţie diversificate din sectorul secundar şi terţiar, precum şi din agricultură; 
j) serviciile publice existente;
k)informaţii privind bunurile din patrimoniul unităţii administrativ-teritoriale; 
l) informaţii relevante privind societatea civilă, respectiv partidele politice, sindicatele, cultele şi organizaţiile nonguvernamentale care îşi desfăşoară activitatea în unitatea administrativ-teritorială; 
m) modul de cooperare sau asociere, după caz, cu persoane juridice de drept public sau de drept privat române sau străine; 
n) procedura privind atribuirea şi schimbarea denumirilor de străzi, pieţe şi de obiective de interes public local; 
o) modalităţi de consultare a populaţiei unităţii administrativ-teritoriale pentru probleme de interes local sau judeţean, după caz;
 p) procedura privind acordarea titlului şi certificatului de fiu/fiică al/a oraşului, ori cea privind acordarea titlului de cetăţean de onoare.
Structura actuală a  Statutului oferă posibilitatea cunoaşterii în profunzime a transformărilor cantitative și valorice care au avut loc în viaţa economică şi socială a oraşului, de la data adoptării statutului prin HCL nr. 36/17.06.2003 având la bază prevederile Legii nr. 215/2001 a administraţiei publice locale, până în prezent.
Proiectul de hotărâre a fost supus dezbaterii publice în temeiul Legii 52/2003, iar potrivit referatului din partea compartimentului de specialitate nu au fost înregistrate recomandări de modificare a formei supuse dezbaterii publice.
Având în vedere cele mai sus prezentate iniţierea proiectului de hotărâre sus amintit s-a făcut cu respectarea prevederilor legale incidente.

